ระเบียบสภามหาวิทยาลัยราชภัฏสวนสุนันทาระเบียบสภามหาวิทยาลัยราชภัฏสวนสุนันทาว่าด้วยกองทุนพัฒนาบุคลากรพ.ศ. ๒๕๕๐[๑] โดยที่เป็นการสมควรให้มีการแก้ไขระเบียบสภาประจำสถาบันราชภัฏสวนสุนันทาว่าด้วยกองทุนพัฒนาบุคลากร เงินอุดหนุนการศึกษาและเงินรางวัลการจัดทำผลงานทางวิชาการให้เหมาะสมและมีความเป็นเอกภาพยิ่งขึ้นอาศัยอำนาจตามความในมาตรา ๑๘ (๒) (๑๒) แห่งพระราชบัญญัติมหาวิทยาลัยราชภัฏ พ.ศ.๒๕๔๗ และระเบียบสภามหาวิทยาลัยราชภัฏสวนสุนันทาว่าด้วยการบริหารเงินรายได้ของมหาวิทยาลัยพ.ศ. ๒๕๔๘ ข้อ ๑๓ (๒) และข้อ ๑๔ สภามหาวิทยาลัยราชภัฏสวนสุนันทาในคราวประชุมครั้งที่ ๘/๒๕๕๐ เมื่อวันที่ ๒๙ สิงหาคม พ.ศ. ๒๕๕๐จึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบสภามหาวิทยาลัยราชภัฏสวนสุนันทาว่าด้วยกองทุนพัฒนาบุคลากร พ.ศ. ๒๕๕๐ข้อ ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ให้ยกเลิก(๑)ระเบียบสภาประจำสถาบันราชภัฏสวนสุนันทา ว่าด้วย กองทุนพัฒนาบุคลากรสถาบันราชภัฏสวนสุนันทา พ.ศ. ๒๕๔๒(๒)ระเบียบสภาประจำสถาบันราชภัฏสวนสุนันทาว่าด้วยเงินอุดหนุนการศึกษาของอาจารย์และข้าราชการ สถาบันราชภัฏสวนสุนันทา พ.ศ.๒๕๔๒(๓)ระเบียบสภาประจำสถาบันราชภัฏสวนสุนันทาว่าด้วยการอุดหนุนและเงินรางวัลการจัดทำผลงานทางวิชาการ พ.ศ. ๒๕๔๒(๔)ระเบียบสภาประจำสถาบันราชภัฏสวนสุนันทาว่าด้วยการอุดหนุนและเงินรางวัลการจัดทำผลงานทางวิชาการ พ.ศ. ๒๕๔๒ และ (ฉบับที่ ๒)พ.ศ. ๒๕๔๕บรรดาระเบียบข้อบังคับ คำสั่ง และประกาศอื่นใดซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้มหาวิทยาลัย หมายความว่ามหาวิทยาลัยราชภัฏสวนสุนันทาสภามหาวิทยาลัย หมายความว่าสภามหาวิทยาลัยราชภัฏสวนสุนันทาอธิการบดี หมายความว่าอธิการบดีมหาวิทยาลัยราชภัฏสวนสุนันทาคณะกรรมการ หมายความว่าคณะกรรมการบริหารกองทุนพัฒนาบุคลากร มหาวิทยาลัยราชภัฏสวนสุนันทากองทุน หมายความว่ากองทุนพัฒนาบุคลากรมหาวิทยาลัยราชภัฏสวนสุนันทาหน่วยงาน หมายความว่า สำนักงานอธิการบดี คณะ สำนักสถาบัน ศูนย์ หรือส่วนราชการหรือหน่วยงานที่เรียกชื่ออย่างอื่นที่มีฐานะเทียบเท่าคณะตามกฎกระทรวงศึกษาธิการเรื่อง จัดตั้งส่วนราชการในมหาวิทยาลัยราชภัฏสวนสุนันทาบุคลากร หมายความว่าข้าราชการพลเรือนในสถาบันอุดมศึกษา พนักงานราชการ และพนักงานมหาวิทยาลัยบุคคลภายนอก หมายความว่าผู้ซึ่งมิใช่บุคลากรของมหาวิทยาลัยปีงบประมาณ หมายความว่าปีงบประมาณตามที่สภามหาวิทยาลัยกำหนดข้อ ๕ให้อธิการบดีเป็นผู้รักษาการตามระเบียบนี้ และมีอำนาจออกระเบียบประกาศหรือคำสั่ง เพื่อประโยชน์ในการปฏิบัติตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้อธิการบดีมีอำนาจตีความและวินิจฉัยหมวด ๑บททั่วไป ข้อ ๖ให้รวมกองทุนพัฒนาบุคลากรสถาบันราชภัฏสวนสุนันทาตามระเบียบสภาประจำสถาบันราชภัฏสวนสุนันทาว่าด้วย กองทุนพัฒนาบุคลากร สถาบันราชภัฏสวนสุนันทา พ.ศ.๒๕๔๒ และกองทุนพัฒนาอาจารย์ตามประกาศมหาวิทยาลัยราชภัฏสวนสุนันทา เรื่อง หลักเกณฑ์และวิธีการจัดสรรเงินอุดหนุนการศึกษาระดับปริญญาโทระดับปริญญาเอก และเงินสนับสนุนต่าง ๆ พ.ศ. ๒๕๕๐ และจัดตั้งกองทุนขึ้นใหม่เรียกว่า กองทุนพัฒนาบุคลากร มหาวิทยาลัยราชภัฏสวนสุนันทา โดยมีวัตถุประสงค์ ดังนี้(๑)เพื่อสนับสนุนให้บุคลากรศึกษาต่อระดับปริญญาโท และหรือปริญญาเอกหรือระดับหลังปริญญาโทหรือปริญญาเอกทั้งภายในประเทศและต่างประเทศ(๒)[๒]เพื่อสนับสนุนบุคลากร ในการไปเสนอผลงานวิจัย ภายในประเทศ หรือต่างประเทศ ที่มิใช่ผลงานวิจัยอันเป็นส่วนหนึ่งของการศึกษาเพื่อรับปริญญาหรือประกาศนียบัตรทั้งนี้ ต้องเป็นผลงานที่ได้รับการตอบรับของผู้จัดการประชุมและมีชื่ออยู่ในเอกสารวาระการประชุมนั้นๆ ด้วยและการขอรับการสนับสนุนทำได้ไม่เกินปีละ ๒ ครั้ง ต่อปีงบประมาณ(๓)เพื่อสนับสนุนบุคลากรในการไปฝึกอบรมและศึกษาดูงานด้านวิชาการภายในประเทศหรือต่างประเทศในหลักสูตรระยะสั้น(๔)เพื่อสนับสนุนบุคลากรในการไปประชุมสัมมนานานาชาติ ต่างประเทศ(๕)เพื่อเป็นรางวัลในการเขียนบทความทางวิชาการในวารสารที่มีผู้อ่านที่เป็นที่ยอมรับ (PEER REVIEW)(๖)เพื่อสนับสนุนโครงการความร่วมมือทางวิชาการและการแลกเปลี่ยนบุคลากรทั้งภายในประเทศหรือต่างประเทศ(๗)เพื่อสนับสนุนการจัดพิมพ์ผลงานทางวิชาการของบุคลากร(๘)เพื่อสนับสนุนเงินรางวัลแก่บุคลากรที่ได้รับตำแหน่งผู้ช่วยศาสตราจารย์รองศาสตราจารย์ ศาสตราจารย์(๙)เพื่อสนับสนุนเงินรางวัลบุคลากรที่มีผลงานดีเด่นทั้งด้านวิจัย วิชาการการสอนและวิชาชีพ และเงินรางวัลอื่น ๆข้อ ๗การจัดสรรเงินเพื่อสนับสนุนตามวัตถุประสงค์ของกองทุนตามข้อ ๖ให้คำนึงถึงความเป็นเลิศทางวิชาการ ความขาดแคลนและความต้องการบุคลากรในสาขาวิชาวิชาชีพของคณะหรือหน่วยงานของมหาวิทยาลัย ตามกรอบของแผนพัฒนาบุคลากร และยุทธศาสตร์ของมหาวิทยาลัยข้อ ๘เงินและทรัพย์สินของกองทุนมี ดังนี้(๑)เงินจากกองทุนพัฒนาบุคลากรสถาบันราชภัฏสวนสุนันทาตามระเบียบสภาประจำสถาบันราชภัฏสวนสุนันทาว่าด้วย กองทุนพัฒนาบุคลากร สถาบันราชภัฏสวนสุนันทา พ.ศ.๒๕๔๒ และกองทุนพัฒนาอาจารย์ตามประกาศมหาวิทยาลัยราชภัฏสวนสุนันทา เรื่องหลักเกณฑ์และวิธีการจัดสรรเงินอุดหนุนการศึกษาระดับปริญญาโท ระดับปริญญาเอกและเงินสนับสนุนต่าง ๆ พ.ศ. ๒๕๕๐(๒)เงินรายได้หรือทรัพย์สินที่สภามหาวิทยาลัยอนุมัติให้นำมาสมทบกองทุน จำนวนร้อยละ ๑๐ของวงเงินคงเหลือจากเงินนอกงบประมาณประจำปี(๓)เงินและทรัพย์สินที่มีผู้บริจาคให้กองทุน(๔)เงินหรือผลประโยชน์อื่นๆ อันเกิดจากเงินและทรัพย์สินของกองทุน(๕)เงินหรือทรัพย์สินอื่นที่มีระเบียบ ข้อบังคับ กำหนดให้นำเข้าสมทบกองทุนข้อ ๙ค่าใช้จ่ายของกองทุน ประกอบด้วย(๑)เงินที่จ่ายตามวัตถุประสงค์ของกองทุน(๒)เงินค่าใช้จ่ายในการบริหารกองทุน ให้เป็นไปตามแผนงบประมาณประจำปี(๓)เงินค่าใช้จ่ายตามวัตถุประสงค์ของผู้บริจาค(๔)เบี้ยประชุมคณะกรรมการ เลขานุการและผู้ช่วยเลขานุการคณะกรรมการตามอัตราที่คณะกรรมการกำหนดโดยความเห็นชอบของอธิการบดีข้อ ๑๐ให้กองบริหารงานบุคคล สำนักงานอธิการบดี มีหน้าที่ในด้านงานธุรการจัดทำบัญชีรายรับ รายจ่ายและรายงานสถานะของกองทุนทุกสิ้นปีงบประมาณเสนอต่อคณะกรรมการและหน้าที่อื่นตามที่คณะกรรมการมอบหมายหมวด ๒การดำเนินการ ข้อ ๑๑ให้มีคณะกรรมการคณะหนึ่งเรียกว่า คณะกรรมการบริหารกองทุนพัฒนาบุคลากร ซึ่งอธิการบดีแต่งตั้ง ประกอบด้วย(๑)อธิการบดีเป็นประธานกรรมการ(๒)รองอธิการบดีที่ดูแลงานด้านบริหารงานบุคคลเป็นรองประธานกรรมการ(๓)รองอธิการบดีที่ดูแลงานด้านวิชาการ เป็นกรรมการ(๔)รองอธิการบดีที่ดูแลงานด้านวิจัย เป็นกรรมการ(๕)ประธานสภาคณาจารย์และข้าราชการ หรือผู้ที่ประธานสภาคณาจารย์และข้าราชการมอบหมายเป็นกรรมการ(๖)คณบดีที่เลือกกันเองให้เหลือสองคน เป็นกรรมการ(๗)ผู้อำนวยการสำนักหรือผู้อำนวยการสถาบันที่เลือกกันเองให้เหลือหนึ่งคน เป็นกรรมการ(๘)กรรมการสภามหาวิทยาลัยประเภทตัวแทนคณาจารย์ประจำเลือกกันเองให้เหลือสองคนเป็นกรรมการ(๙)ผู้อำนวยการกองบริหารงานบุคคลหรือที่เรียกชื่ออย่างอื่นที่มีลักษณะงานเป็นอย่างเดียวกันเป็นกรรมการและเลขานุการ และอาจแต่งตั้งผู้ช่วยเลขานุการได้ไม่เกินสองคนข้อ ๑๒ให้คณะกรรมการมีวาระการดำรงตำแหน่งคราวละ ๒ ปีนับแต่วันที่ได้รับแต่งตั้งนอกจากพ้นจากตำแหน่งตามวาระกรรมการตามข้อ ๑๑ (๕) ถึง (๘) พ้นจากตำแหน่งเมื่อ(๑)ตาย(๒)ลาออก(๓)เป็นบุคคลล้มละลาย(๔)เป็นคนไร้ความสามารถหรือคนเสมือนไร้ความสามารถ(๕)ได้รับโทษจำคุกโดยคำพิพากษาถึงที่สุดให้จำคุกเว้นแต่เป็นความผิดลหุโทษหรือความผิดอันได้กระทำโดยประมาท(๖)ขาดคุณสมบัติการเป็นคณะกรรมการในประเภทนั้น ๆ(๗)สภามหาวิทยาลัยให้ออกเพราะมีความประพฤติเสื่อมเสีย หรือบกพร่องต่อหน้าที่หรือหย่อนความสามารถการให้ออกจากตำแหน่งตาม(๗)ต้องมีคะแนนเสียงลงมติไม่น้อยกว่าสองในสามของจำนวนกรรมการสภามหาวิทยาลัยเท่าที่มีอยู่ในกรณีที่กรรมการตามข้อ๑๑ (๕) ถึง (๘) พ้นจากตำแหน่งก่อนครบวาระและได้มีการดำเนินการให้ผู้ใดดำรงตำแหน่งแทนแล้วให้ผู้นั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทนแต่ถ้าวาระการดำรงตำแหน่งเหลืออยู่น้อยกว่าเก้าสิบวันและกรรมการเท่าที่มีอยู่ไม่น้อยกว่าหนึ่งในสามของจำนวนองค์ประกอบของคณะกรรมการตามข้อ๑๑ จะไม่ดำเนินการให้มีผู้ดำรงตำแหน่งแทนก็ได้ให้คณะกรรมการประกอบด้วยกรรมการเท่าที่มีอยู่มีอำนาจและปฏิบัติหน้าที่ตามข้อ ๑๔ต่อไปได้ในกรณีที่กรรมการตามข้อ๑๑ (๕) ถึง (๘) คนใดคนหนึ่งหรือทั้งหมด พ้นจากตำแหน่งตามวาระแต่ยังมิได้ดำเนินการให้ได้มาซึ่งกรรมการ ให้กรรมการซึ่งพ้นจากตำแหน่งปฏิบัติหน้าที่ต่อไปจนกว่าจะได้มีกรรมการตามข้อ ๑๑ (๕) ถึง (๘)คนใดคนหนึ่งหรือทั้งหมด ใหม่แล้วให้มีการดำเนินการให้ได้มาซึ่งกรรมการตามข้อ๑๑ ภายในหกสิบวันนับแต่วันที่ผู้นั้นพ้นจากตำแหน่งข้อ ๑๓ในการประชุมของคณะกรรมการตามข้อ ๑๑ ให้ดำเนินการตามระเบียบสภามหาวิทยาลัยว่าด้วยการประชุมสภามหาวิทยาลัยโดยอนุโลมข้อ ๑๔ให้คณะกรรมการมีหน้าที่ดังนี้(๑)พิจารณาเสนอความคิดเห็น แนวทางการจัดสรรทุนและแผนพัฒนาบุคลากรของมหาวิทยาลัย(๒)พิจารณาคัดเลือกผู้สมควรได้รับทุน(๓)พิจารณากำหนดค่าใช้จ่ายของผู้ได้รับทุนและระยะเวลาการศึกษา(๔)พิจารณากำหนดจำนวนเงินค่าใช้จ่ายหรือรางวัลตามที่กำหนดไว้ใน ระเบียบนี้(๕)กำหนดเงื่อนไขและหลักเกณฑ์ในการให้ทุนการศึกษา ค่าธรรมเนียม เงินรางวัลหรือค่าใช้จ่ายต่าง ๆ เพื่อการดำเนินการตามระเบียบนี้ ทั้งนี้ต้องไม่ขัดหรือแย้งกับที่กำหนดไว้แล้วในระเบียบนี้(๖)บริหารเงินกองทุนให้เกิดดอกผลตามข้อ ๘ (๔) แต่ ทั้งนี้ต้องไม่ก่อให้เกิดความเสียหายต่อกองทุน(๗)หน้าที่อื่น ๆ ตามที่กำหนดไว้ในระเบียบนี้ข้อ ๑๕การคัดเลือกผู้สมควรได้รับทุนให้เป็นไปตามที่คณะกรรมการกำหนดโดยทำเป็นประกาศของมหาวิทยาลัยข้อ ๑๖ในกรณีที่จำเป็นหรือเพื่อประโยชน์ของมหาวิทยาลัยอาจพิจารณาคัดเลือกผู้สมควรได้รับทุนการศึกษาจากบุคคลภายนอกมหาวิทยาลัยเพื่อรับทุนการศึกษาตามระเบียบนี้ก็ได้โดยความเห็นชอบของคณะกรรมการเป็นกรณีไปในกรณีมีความจำเป็นและเร่งด่วนมหาวิทยาลัยโดยความเห็นชอบของคณะกรรมการอาจคัดเลือกบุคคลภายนอกมหาวิทยาลัยซึ่งสำเร็จการศึกษาแล้วหรือกำลังจะสำเร็จการศึกษาให้ได้รับทุนและผูกพันตามระเบียบนี้โดยอนุโลมเพื่อเป็นค่าใช้จ่ายในการศึกษาที่ผ่านมาแล้ว หรือเพื่อให้บุคคลนั้นพ้นจากภาระผูกพันอันหนึ่งอันใดก็ได้ข้อ ๑๗คุณสมบัติของผู้มีสิทธิได้รับการคัดเลือกเพื่อรับทุนการศึกษาและเงื่อนไขในการรับทุนการศึกษาให้เป็นตามที่คณะกรรมการกำหนดโดยทำเป็นประกาศของมหาวิทยาลัยข้อ ๑๘ผู้ได้รับทุนการศึกษาจะต้องทำสัญญากับมหาวิทยาลัยโดยมีผู้ค้ำประกันตามแบบและวิธีการที่มหาวิทยาลัยกำหนดข้อ ๑๙ระยะเวลาการให้ทุนการศึกษา(๑)ทุนการศึกษาระดับปริญญาโท มีกำหนดเวลารวมทั้งสิ้นไม่เกิน ๓ ปี(๒)ทุนการศึกษาระดับปริญญาเอก มีกำหนดเวลารวมทั้งสิ้นไม่เกิน ๔ ปี(๓)ทุนการศึกษาหลักสูตรระดับปริญญาโทควบเอก มีกำหนดเวลารวมทั้งสิ้นไม่เกิน ๖ ปี(๔)ทุนการศึกษาหลักสูตรระดับที่สูงกว่าปริญญาเอกหรือหลังปริญญาโทหรือปริญญาเอกกำหนดเวลาให้เป็นไปตามที่หลักสูตรนั้นๆ กำหนดในกรณีที่มีเหตุผลพิเศษซึ่งจะต้องใช้เวลาศึกษามากกว่าที่กำหนดใน(๑) (๒) หรือ (๓)ผู้ได้รับทุนจะต้องชี้แจงเหตุผลความจำเป็นประกอบการพิจารณาขยายระยะเวลาต่ออธิการบดีโดยความเห็นชอบของคณะกรรมการอาจพิจารณาอนุมัติให้ขยายเวลาการศึกษาต่อไปอีกได้เป็นราย ๆ ไปโดยไม่อนุมัติทุนการศึกษาเพิ่มอีกในช่วงระยะเวลาที่ขยายนั้นข้อ ๒๐ผู้ได้รับทุนการศึกษาจะต้องส่งรายงานผลการศึกษาประจำภาคเรียนต่อมหาวิทยาลัยภายในภาคเรียนถัดไปถ้าผลการศึกษาของผู้ได้รับทุนการศึกษาไม่มีความก้าวหน้าหรือผู้ได้รับทุนการศึกษาไม่ปฏิบัติตามระเบียบและหลักปฏิบัติที่กำหนดไว้สำหรับการดำเนินการตามระเบียบนี้หรือระเบียบข้อบังคับของมหาวิทยาลัยหรือทางราชการซึ่งบุคลากรจะต้องยึดถือและปฏิบัติ มหาวิทยาลัยอาจยุติการให้ทุนการศึกษาก็ได้การวินิจฉัยว่าผลการศึกษาไม่มีความก้าวหน้าตามวรรคสอง ให้คณะกรรมการเป็นผู้วินิจฉัยและถือเป็นที่สุดข้อ ๒๑ผู้ได้รับทุนการศึกษาจะต้องศึกษาให้สำเร็จตามหลักสูตรโดยเร็วและต้องกลับมารายงานตัวทันทีเมื่อสำเร็จการศึกษาแล้วภายใน ๑๕ วันเว้นแต่มีเหตุผลจำเป็น หรือเมื่อมหาวิทยาลัยเรียกตัวกลับหากมีความจำเป็นมหาวิทยาลัยอาจเรียกตัวผู้ได้รับทุนให้กลับเข้าปฏิบัติงานในเวลาใดก่อนสำเร็จการศึกษาก็ได้ข้อ ๒๒เมื่อผู้ได้รับทุนการศึกษายุติการศึกษาแล้วไม่ว่าจะสำเร็จการศึกษาแล้วหรือไม่หรือถูกเรียกตัวกลับต้องปฏิบัติงานให้แก่มหาวิทยาลัยทันทีเป็นระยะเวลาไม่น้อยกว่าหนึ่งเท่าของระยะเวลาที่ไปศึกษา สำหรับการศึกษาแบบนอกเวลาหรือเป็นระยะเวลาไม่น้อยกว่าสองเท่าของระยะเวลาที่ไปศึกษาสำหรับการศึกษาแบบเต็มเวลาข้อ ๒๓ในกรณีที่ผู้ได้รับทุนการศึกษาฝ่าฝืนระเบียบนี้ไม่ว่าข้อใดข้อหนึ่งหรือไม่กลับมาปฏิบัติงานให้แก่มหาวิทยาลัยตามข้อ ๒๒หรือต้องออกจากราชการหรือออกจากงานไม่ว่าด้วยเหตุใด ๆในระหว่างผูกพันกับมหาวิทยาลัย ตามระเบียบนี้ หรือยุติการศึกษาไม่ว่าจะยุติเองหรือถูกยุติตามข้อ ๒๐ วรรคสองผู้ได้รับทุนการศึกษาต้องชดใช้เงินแก่มหาวิทยาลัยเป็นจำนวนสองเท่าของทุนการศึกษาที่ได้รับไปสำหรับการศึกษาแบบนอกเวลา หรือเป็นจำนวนสามเท่าของทุนการศึกษาที่ได้รับไปสำหรับการศึกษาแบบเต็มเวลาในกรณีที่ผู้ได้รับทุนการศึกษาสำเร็จการศึกษาและกลับมาปฏิบัติงานในมหาวิทยาลัยแต่ไม่ครบกำหนดตามข้อ ๒๒ยกเว้นในกรณีที่มหาวิทยาลัยไม่สามารถจัดให้ผู้นั้นปฏิบัติหน้าที่ภายในมหาวิทยาลัยต่อไปได้โดยมิใช่ความผิดของผู้นั้นให้ลดเงินที่จะต้องชดใช้ลงตามส่วนข้อ ๒๔การชดใช้เงินทุนแก่มหาวิทยาลัยตามระเบียบนี้ผู้รับทุนจะต้องชดใช้ให้แก่มหาวิทยาลัยทั้งหมดภายใน๓๐ วันนับแต่วันผิดสัญญาหรือวันที่ต้องคืนทุนหากมีความจำเป็นต้องผ่อนชำระให้ทำสัญญาผ่อนชำระภายในกำหนดเวลาตามวรรคหนึ่ง โดยมีหลักเกณฑ์ดังนี้(๑)ผู้รับเงินทุนต้องชดใช้เงินคืนไม่เกินหนึ่งแสนบาทให้ชำระเงินในวันทำสัญญาผ่อนชำระเงินเป็นจำนวนครึ่งหนึ่งของเงินที่ค้างชำระคืนส่วนที่เหลือให้ผ่อนชำระเป็นงวดให้เสร็จสิ้นภายใน ๖เดือนพร้อมดอกเบี้ยในส่วนที่ยังค้างชำระ(๒)ถ้าผู้รับเงินทุนต้องชดใช้เงินคืนมากกว่าหนึ่งแสนบาทให้ชำระเงินในวันทำสัญญาผ่อนชำระเงินเป็นจำนวนครึ่งหนึ่งของเงินที่ต้องชำระคืนส่วนที่เหลือให้ผ่อนชำระให้เสร็จสิ้นภายใน ๑๒ เดือน การคืนเงินทุนดังกล่าวข้อนี้หากผู้รับทุนมีเหตุจำเป็นไม่อาจคืนได้ตามหลักเกณฑ์ ให้คณะกรรมการพิจารณาผ่อนผันตามสมควรเป็นรายกรณีไปก็ได้ให้คิดดอกเบี้ยในกรณีผิดนัดการชดใช้เงินตามวรรคหนึ่งหรือผ่อนชำระตามวรรคสองและวรรคสามในอัตราร้อยละ ๑๒ ต่อปีเว้นแต่จะชำระคืนแก่มหาวิทยาลัยเสร็จสิ้นภายใน ๓ เดือนนับแต่วันที่ต้องชำระคืนให้งดการคิดดอกเบี้ยข้อ ๒๕กรณีการให้เงินสนับสนุนแก่บุคลากรเพื่อเป็นค่าธรรมเนียม เงินรางวัลหรือค่าใช้จ่ายอื่น ๆ ตามวัตถุประสงค์ที่กำหนดไว้ในระเบียบนี้นอกจากการให้ทุนการศึกษา คณะกรรมการเห็นสมควรอาจกำหนดเงื่อนไขคุณสมบัติผู้รับเงินสนับสนุน หรือข้อผูกพันใด ๆตามความเหมาะสมโดยทำเป็นประกาศของมหาวิทยาลัยในกรณีที่ใช้บังคับเป็นการทั่วไปหรือพิจารณาตามความเหมาะสมเฉพาะรายบุคคลก็ได้ข้อ ๒๖ให้โอนบรรดาทรัพย์สิน สิทธิทั้งปวง หนี้สิน ข้าราชการ พนักงานราชการลูกจ้างของมหาวิทยาลัย และบุคคลภายนอกเงินนอกงบประมาณและรายได้ของกองทุนพัฒนาอาจารย์ไปเป็นของ กองทุนพัฒนาบุคลากรมหาวิทยาลัยราชภัฏสวนสุนันทาข้อ ๒๗ผู้ที่ได้รับเงินอุดหนุนการศึกษา ตามระเบียบสภาประจำสถาบันราชภัฏสวนสุนันทาว่าด้วย กองทุนพัฒนาบุคลากร สถาบันราชภัฏสวนสุนันทา พ.ศ.๒๕๔๒ และระเบียบสภาประจำสถาบันราชภัฏสวนสุนันทาว่าด้วยเงินอุดหนุนการศึกษาของอาจารย์และข้าราชการสถาบันราชภัฏสวนสุนันทา พ.ศ.๒๕๔๒ ให้ใช้ระเบียบดังกล่าวบังคับต่อไปโดยให้บรรดาอำนาจหน้าที่ของคณะกรรมการบริหารกองทุนพัฒนาบุคลากรตามระเบียบสภาประจำสถาบันราชภัฏสวนสุนันทาว่าด้วยกองทุนพัฒนาบุคลากร สถาบันราชภัฏสวนสุนันทา พ.ศ. ๒๕๔๒ เป็นของคณะกรรมการตามระเบียบนี้ กรณีที่คณะกรรมการเห็นสมควรให้นำข้อ ๒๒ ตามระเบียบนี้ มาใช้บังคับกับผู้ที่ได้รับเงินอุดหนุนการศึกษาตามระเบียบสภาประจำสถาบันราชภัฏสวนสุนันทา ว่าด้วย กองทุนพัฒนาบุคลากรสถาบันราชภัฏสวนสุนันทา พ.ศ. ๒๕๔๒และระเบียบสภาประจำสถาบันราชภัฏสวนสุนันทาว่าด้วยเงินอุดหนุนการศึกษาของอาจารย์และข้าราชการ สถาบันราชภัฏสวนสุนันทา พ.ศ.๒๕๔๒ ได้ตามความเหมาะสม เว้นแต่อัตราดอกเบี้ยให้คงเดิมประกาศ ณ วันที่ ๒๙สิงหาคม พ.ศ. ๒๕๕๐กร ทัพพะรังสีนายกสภามหาวิทยาลัยราชภัฏสวนสุนันทาหมายเหตุ :-เหตุผลในการประกาศใช้ระเบียบสภามหาวิทยาลัยราชภัฏสวนสุนันทาฉบับนี้ คือด้วยแต่เดิมระเบียบที่ใช้บังคับในเรื่องนี้ของมหาวิทยาลัยราชภัฏสวนสุนันทานั้นไม่ครอบคลุมถึงบุคลากรทุกประเภทของมหาวิทยาลัยฉะนั้นจึงเห็นควรให้ปรับปรุงแก้ไขระเบียบเกี่ยวกับกองทุนพัฒนาบุคลากรให้ครอบคลุมถึงบุคลากรทุกประเภทและมีความเป็นเอกภาพจึงเห็นควรให้รวมกองทุนต่าง ๆ ที่มีอยู่ในปัจจุบันเป็นกองทุนเดียวกัน จึงจำเป็นต้องวางระเบียบนี้ระเบียบสภามหาวิทยาลัยราชภัฏสวนสุนันทาว่าด้วยกองทุนพัฒนาบุคลากร(ฉบับที่ ๒) พ.ศ. ๒๕๕๑[๓]ปริญสินีย์/ผู้จัดทำ๒๘ เมษายน ๒๕๕๔[๑] ราชกิจจานุเบกษา เล่ม ๑๒๔/ตอนพิเศษ ๑๘๔ ง/หน้า ๓๐/๒๖ พฤศจิกายน ๒๕๕๐[๒] ข้อ ๖ (๒) แก้ไขเพิ่มเติมโดยระเบียบสภามหาวิทยาลัยราชภัฏสวนสุนันทาว่าด้วยกองทุนพัฒนาบุคลากร(ฉบับที่ ๒) พ.ศ. ๒๕๕๑[๓] ราชกิจจานุเบกษา เล่ม ๑๒๕/ตอนพิเศษ ๖๗ ง/หน้า ๒๕/๓ เมษายน ๒๕๕๑